
NARVA LINNAVALITSUSE
LINNAVARA- JA MAJANDUSAMET

ÕIEND

ehituse lõpetamise tähtaja pikendamine kohta


     
11.01.2006.a

30.06.2003 hoonestusõiguse seadmise lepingu järgi (Rahu 36А, Narvа)

30.06.2003.a sõlmisid Narva linn ja OÜ V-METS (registrikood 10614045) hoonestusõiguse seadmise lepingu, reaalkoormatise seadmise lepingu, ostueesõiguse seadmise lepingu ja asjaõiguslepingu hoonestamata munitsipaalmaale asukohaga Rahu 3AB, Narvas (notariaalregistri nr 7607).

Nimetatud lepinguga võttis ostja endale kohustuse püstitada lepingus ettenähtud tähtaegadel hoone ja sellega seonduvad rajatised, samuti koostada ja esitada tehniline projekt.

03.03.2004.a sõlmiti OÜ V-METS ja AS Espak Narva vahel leping hoonestusõiguse müügiks AS-le Espak Narva (registrikood 10614045), millega uus hoonestaja võttis endale kõik 30.06.2003.a lepingus ettenähtud  kohustused.

Hoonestusõiguse seadmise lepingu punkti 6.1 kohaselt saabub hoone ehituse lõpetamise tähtaeg 10 kuu jooksul pärast ehitusloa väljaandmist. Arhitektuuri- ja Linnaplaneerimise Amet väljastas ehitusloa 19.01.2005 (nr 23/05), järelikult loetakse ehituse lõpetamise tähtajaks 19.11.2005.a.

15.11.2005.a pöördus AS Espak Narva Linnavara- ja Majandusameti poole taotlusega ehituse lõpetamise tähtaja pikendamiseks 19.11.2005.a kuni 01.05.2006.a. Ehitise valmimise tähtaja pikendamise vajadust põhjendati sellega, et ehitis on plaanitust oluliselt mahukam ning tööde teostamine võtab arvestatust enam aega.

Küsimust arutati Narva Linnavalitsuse linnavarakomisjoni istungil 28.12.2005.a (protokoll nr 1), kus otsustati:

1. Pidada võimalikuks rahuldada  AS Espak Narva (registrikood 10614045) taotlus.

2. Pikendada AS-le Espak Narva hoonestusõiguse seadmise lepingu, reaalkoormatise seadmise lepingu, ostueesõiguse seadmise lepingu ja asjaõiguslepingus (notariaalregistri nr 7607) ettenähtud ehituse lõpetamise tähtaega  19.11.2005 kuni 01.05.2006.

3. Mitte rakendada AS Espak Narva suhtes trahvisanktsioone.

4. Linnavara- ja Majandusametil esitada antud küsimus Narva Linnavalitsuse istungile korralduse vastuvõtmiseks.

